
 11.6.2011
 BG
 Официален вестник на Европейския съюз
 L 152/22
 РЕГЛАМЕНТ ЗА ИЗПЪЛНЕНИЕ (ЕС) No 560/2011 НА КОМИСИЯТА
 от 10 юни 2011 година
 за закриване на продажбите, предвидени в Регламент (ЕС) No 1017/2010 за откриване на продажба на вътрешния пазар на зърнени култури, държани от интервенционните агенции на държавите-членки
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, буква е) във връзка с член 4 от него,
 като има предвид, че:
 (1)
 С Регламент (ЕС) No 1017/2010 на Комисията (2) бяха открити постоянни тръжни процедури за препродажбата на вътрешния пазар на зърнени култури, държани от интервенционните агенции на държавите-членки. След препродажбата чрез тръжни процедури, проведени от 24 ноември 2010 г. нататък, остана непродадено количество зърнени култури.
 (2)
 По отношение на плана за разпределяне на храна към най-нуждаещите се лица за 2012 г. общите количества зърнени храни, изисквани от държавите-членки в съответствие с член 1, параграф 2, буква а) от Регламент (ЕС) No 807/2010 на Комисията от 14 септември 2010 година относно установяване на подробни правила за снабдяването с храна от интервенционни складове в полза на най-нуждаещите се лица в Съюза (3), надхвърлят наличните в момента количества. Следователно е целесъобразно цялото оставащо количество зърнени култури в интервенционни складове да бъде запазено.
 (3)
 Поради това продажбите на зърнени култури чрез тръжна процедура, открити с Регламент (ЕС) No 1017/2010, следва да бъдат закрити и посоченият регламент да бъде отменен. Офертите, получени от интервенционните агенции на държавите-членки след 25 май 2011 г., 11,00 ч. (брюкселско време), стават безпредметни.
 (4)
 С цел да се подаде бърз сигнал към пазара и да се гарантира ефективното управление на мярката настоящият регламент следва да влезе в сила в деня на публикуването му в Официален вестник на Европейския съюз.
 (5)
 Управителният комитет за общата организация на селскостопанските пазари не е представил становище в срока, определен от неговия председател,
 ПРИЕ НАСТОЯЩИЯ РЕГЛАМЕНТ:
 Член 1
 Закриват се продажбите на зърнени култури чрез тръжна процедура, открити с член 1 от Регламент (ЕС) No 1017/2010.
 Член 2
 Регламент (ЕС) No 1017/2010 се отменя.
 Член 3
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 10 юни 2011 година.
 За Комисията, от името на председателя,
 Dacian CIOLOŞ
 Член на Комисията
 (1) ОВ L 299, 16.11.2007 г., стр. 1.
 (2) ОВ L 293, 11.11.2010 г., стр. 41.
 (3) ОВ L 242, 15.9.2010 г., стр. 9.
 